Diari Oficial de la Generalitat Valenciana


Sumari del DOGV 7420, del 10-12-2014 (2014/11229)

RESOLUCIÓ de 5 de desembre de 2014, de la Direcció General d'Innovació, Ordenació i Política Lingüística, per la qual es modifica el termini de presentació de la documentació justificativa establit en l'Orde 83/2014, de 20 d'octubre, per la qual es convoquen les ajudes econòmiques per al foment del valencià destinades a empreses de ràdio i televisió.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7420

Data del DOGV
:   10-12-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/11574


Data del document
:   05-12-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 5 de desembre de 2014, de la Direcció General d'Innovació, Ordenació i Política Lingüística, per la qual es modifica el termini de presentació de la documentació justificativa establit en l'Orde 83/2014, de 20 d'octubre, per la qual es convoquen les ajudes econòmiques per al foment del valencià destinades a empreses de ràdio i televisió. [2014/11274]  
La base tretze de l'Orde 83/2014, de 20 d'octubre, per la qual es convoquen les ajudes econòmiques per al foment del valencià destinades a empreses de ràdio i televisió (DOCV 7387, 23.10.2014), establix que el termini de presentació de la documentació justificativa de la realització de les activitats subvencionades finalitza el 15 de desembre de 2014.  
Atés que per raons de caràcter administratiu, la resolució de la concessió de les subvencions no es podrà realitzar abans del dia 15 de desembre i que el termini establit per a presentar la documentació justificativa de les activitats subvencionades estava previst per a eixa data, s'ha considerat convenient ampliar l'esmentat termini per a no perjudicar els interessats.  
Atés que la modificació es produïx abans que finalitze el termini de la justificació de l'activitat, que no perjudica drets de tercers i que les bases no prohibixen la modificació.  
Atés el que establix l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 70 del Reial Decret 887/2006, de 21 de juliol, que aprova el Reglament de la Llei 38/2003, de 17 de novembre, General de Subvencions.  
En virtut de les facultats que em conferix la delegació establida en el punt quint de l'Orde 83/2014, de 20 d'octubre, de la Conselleria d'Educació, Cultura i Esport, resolc:  
  
Únic  
Modificar la base tretze de l'annex I de l'Orde 83/2014, de 20 d'octubre, de la Conselleria d'Educació, Cultura i Esport, per la qual es convoquen les ajudes econòmiques per al foment del valencià destinades a empreses de ràdio i televisió, i establir el dia 22 de desembre de 2014 com a data de finalització del termini per a presentar la documentació justificativa.  
  
  
DISPOSICIÓ FINAL  
  
Única  
Esta orde produirà efectes l'endemà de ser publicada en el Diari Oficial de la Comunitat Valenciana.  
  
De conformitat amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra este acte, que posa fi a la via administrativa, es podrà recórrer potestativament en reposició, o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la Conselleria d'Educació, Cultura i Esport, en el termini d'un mes a comptar de l'endemà de publicar-se.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se.  
  
València, 5 de desembre de 2014.- La directora general d'Innovació, Ordenació i Política Lingüística: Beatriz Gascó Enríquez.